Á bænum Friðheimum við þorpið Reykholt í Bláskógabyggð rækta íbúarnir tómata , ásamt því að reka veitingastað og hrossarækt . Á dögunum fékk Knútur Rafn Ármann á Friðheimum afhent svokallað Grænt ljós Orkusölunnar sem er vottun fyrirtæksins á að öll raforka sem notuð er á bænum sé 100% endurnýjanleg samkvæmt alþjóðlegum staðli að því er segir í fréttatilkynningu frá Orkusölunni . „ Til þess að geta fengið ljósið þurfa fyrirtæki að vera í viðskiptum hjá okkur og hefur þessu framtaki verið vel tekið frá því að við fórum af stað með það , " er haft eftir Friðrik Valdimar Árnasyni , orkuráðgjafa hjá Orkusölunni , sem hafhenti vottunina , í tilkynningunni . „ Friðheimar er spennandi og vel rekið fyrirtæki og það er okkur heiður að fá að afhenda þeim Græna ljósið . "